Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: „32. melléklet a 152/2009. (XI. 12.) FVM rendelethez
Paragraph Index: 1002

7. A vizsgálat menete Óvintézkedések: 1. Felhasználás után a reagensüvegeket ki kell üríteni, vízzel kiöblíteni, lúgos mosószert tartalmazó forró vízben kimosni, és tiszta forró vízzel kiöblíteni. Felhasználás elõtt vízzel ki kell öblíteni és megszárítani. Használat után a pipettákat alaposan, tiszta hideg folyóvízben rögtön ki kell öblíteni, végül a felhasználás elõtt vízzel ki kell öblíteni és megszárítani. 2. A reagensüvegeket felhasználás után rögtön forró folyóvízzel alaposan le kell öblíteni, majd 2 percen keresztül vízben kifõzni. 3. A szubsztrát-puffer-oldat (4.2.) legalább 1 hónapig stabil marad, ha azt hûtõszekrényben 4 °C-on vagy annál kisebb hõmérsékleten tároljuk. Az esetleges instabilitást sárga szín megjelenése jelzi. Vizsgálat közben a minták mellett mindig azonos mennyiségû szubsztrat-puffer oldatot tartalmazó kontroll mintát is olvassunk le. Az oldatot ne használjuk, ha olyan elszínezõdés lép fel, amely a komparátor 25 mm-es küvettájában desztillált vízzel szemben mérve 10 g-nál nagyobb értéknek felel meg. 4. Minden mintához külön pipettát használjunk, hogy a pipetta nyállal való szennyezõdését elkerüljük. 5. A mintát a legrövidebb idõre sem szabad közvetlen napfény hatásának kitenni. 7.1. Meghatározás 7.1.1. A szubsztrát-puffer 15 ml-ét tiszta, száraz reagens üvegbe pipettázzuk, majd hozzáadjuk a vizsgálandó visszaállított minta (6.) 2 ml-ét. A reagensüveget lezárjuk, forgatással összekeverjük, és 37 °C hõmérsékletû vízfürdõbe tesszük. 7.1.2. Egyidejûleg egy másik reagensüvegben lévõ 15 ml szubsztrát-pufferhoz 2 ml kiforralt, visszaállított mintát adunk és a vizsgálandó mintával azonos módon vízfürdõbe helyezzük. 7.1.3. 2 óra múlva mindkét reagensüveget a vízfürdõbõl kivesszük, 0,5 ml cink-szulfát oldatot (4.3.1.) adunk hozzá, a dugóval az üvegeket lezárjuk, erõsen összerázzuk és 3 percig állni hagyjuk. Hozzáadunk 0,5 ml kálium-ferrocianid oldatot (4.3.2.), alaposan összekeverjük, szûrjük, a tiszta szürletet tiszta reagensüvegben felfogjuk. 7.1.4. A szürletet 25 mm-es küvettába visszük, és a kifõzött minta szürletével a komparátorban speciális tárcsa (5.3.) segítségével összehasonlítjuk.

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes